Diari Oficial de la Generalitat Valenciana


Sumari del DOGV 9520, del 26-01-2023 (2023/480)

RESOLUCIÓ de 16 de gener de 2023, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici 2023 de les beques sotmeses a l'àmbit d'aplicació del Decret 132/2009, de 4 de setembre, del Consell.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9520

Data del DOGV
:   26-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/480


Data del document
:   16-01-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 16 de gener de 2023, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici 2023 de les beques sotmeses a l'àmbit d'aplicació del Decret 132/2009, de 4 de setembre, del Consell. [2023/480]  
Vist el que es disposa en l'article 17 del Decret 132/2009, de 4 de setembre, del Consell, pel qual es regula la concessió de beques, publicat en el Diari Oficial de la Generalitat Valenciana núm. 6097, de 8 de setembre de 2009, quant a la fixació de la quantia d'aquestes beques, així com l'increment anual aplicant el mateix increment global previst per a la despesa del sector públic valencià, en la llei de pressupostos de la Generalitat de cada any.  
Vist que, per Resolució de 9 de gener de 2022, de la Conselleria d'Hisenda i Model Econòmic (DOGV 9265, 27.01.2022), es va establir en 1.120,19 ?, la quantitat mensual de percepció per a l'exercici 2022 de les beques sotmeses a l'àmbit d'aplicació del Decret 132/2009, del Consell.  
Com a resultat de l'increment previst en el Decret llei 17/2022, de 25 de novembre, del Consell, pel qual s'aplica en l'àmbit de la Generalitat l'increment retributiu addicional de l'1,5 % previst en l'article 23 del Reial Decret llei 18/2022, de 18 d'octubre (DOGV 9479, 28-XII-2022), l'import de la mensualitat s'ha d'incrementar en 16,47 ?. Aquest increment de l'1,5 % s'aplica sobre les retribucions vigents el 31 de desembre de 2021.  
Vist l'increment retributiu del 2,5 % establit en l'article 28 de la la recent Llei 9/2022, de 30 de desembre, de pressupostos de la Generalitat per a l'exercici 2023 (DOGV 9502, 31-XII-22), així com l'informe favorable de la Direcció General de Pressupostos, resolc:  
  
Establir en 1.165,08 ?, la quantitat inicial de percepció per a l'exercici 2023 de les beques sotmeses a l'àmbit d'aplicació del Decret 132/2009, de 4 de setembre, del Consell, pel qual es regula la concessió de beques. Aquesta quantitat inicial de 1.165,08 - haurà de ser incrementada, si fa el cas, amb els increments addicionals previstos en l'article 28.2 de la la Llei 9/2022, de 30 de desembre, de pressupostos de la Generalitat per a l'exercici 2023.  
  
València, 16 de gener de 2023.- El conseller d'Hisenda i Model Econòmic: Arcadi España García.